Cuneiform Tablet CCT 3 27a (BM 113254)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma pí-lá-ḫa-a ni-ma-a-šur ù ma-num-ba-lúm-a-šur-ma a-na {d}en-LÍL-ba-ni ù ku-ku-lá-nim qí-bí-ma 30 ma-na KÙ.BABBAR ni-is-ḫa-sú DIRI ku-nu-ki-ku-nu ku-ku-lá-num ub-lam KÙ.BABBAR ni-is-ni-iq-ma 0.66666 ma-na KÙ.BABBAR im-ṭì ŠÀ.BA me-at 14 {TÚG}ku-ta-nu KÙ.BI 7.5 ma-na 4.25 GÍN 2 GÚ 15 ma-na AN.NA ku-nu-ku 13.25 GÍN.TA 40 ma-na AN.NA ku-nu-ku a-ḫa-ma 8 ma-na AN.NA ku-nu-ku 13 GÍN.TA KÙ.BI 13.83333 ma-na 3.75 GÍN 6 ANŠE ṣa-lá-mu 2 ma-na 8 GÍN KÙ.BABBAR qá-dum ú-ku-ul-tí-šu-nu it-bu-lu 16 GÍN KÙ.BABBAR ú-nu-sú-nu 37 ma-na AN.NA qá-tim 13 GÍN.TA KÙ.BI 2.83333 ma-na 2.16666 GÍN 1 ma-na KÙ.BABBAR be-ú-lá-at 2 kà-ṣa-ri 4 GÍN lu-bu-šu-nu 7 GÍN KÙ.BABBAR a-ṣé-er be-ú-lá-tí-šu a-na na-bi₄-sú nu-ra-dí 12.5 GÍN té-ṣú-bu 2.5 GÍN ša sà-e-tim 15 GÍN wa-ṣí-tum 6 GÍN KÙ.BABBAR a-na qá-tí a-šur-ma-lik ni-dí-in 0.83333 ma-na KÙ.BABBAR ku-ku-lá-num il₅-qé um-ma šu-ut-ma šu-ma DAM.GÀR KÙ.BABBAR lá uš-ta-ak-ší-da-ni i-na KÙ.BABBAR a-nim a-lá-qé